The General (cinta de 1926)

:*Iste articlo ye sobre una cinta de cine estausunidense de l'anyo 1926; ta atros usos, se veiga *'The General***.







***The General*** (títol orichinal en [[Idioma anglés|anglés]], en [[Idioma aragonés|aragonés]] ***A Cheneral***, estrenada en [[Aragón]] con o títol en [[Idioma castellano|castellano]] de ***El maquinista de La General***, ***O maquinista d'a Cheneral**'' en aragonés) ye una [[cinta]] de [[cine estausunidense]] de [[cine mudo]] de l'anyo [[1926]] de [[Cine de western|western]] de [[Cine de comedia|comedia]] [[Cine de romance|romantica]] [[Cine belico|belica]] dirichida por [[Joseph M. Schenck]] y [[Buster Keaton]] seguntes un [[guión adaptau]] por [[Al Boasberg]], [[Clyde Bruckman]], o mesmo Buster Keaton, [[Charles Henry Smith]] y [[Paul Gerard Smith]] d'as [[memorias]] de [[William Pittenger]], publicadas con o títol de ''The Great Locomotive Chase'' y que describen o clamau ''[[raid d'Andrews]]'', escaiciu o [[12 d'abril]] de [[1862]] mientres a [[Guerra Civil estausunidense]], un raid a on l'autor heba participau como [[soldau]] y por o cual recibió una d'as primeras [[Medalla d'Honor|Medallas d'Honor]] concedidas dende l'establimiento d'a dita medalla en aviento de [[1861]] por o [[President d'Estaus Unius]] [[Abraham Lincoln]].

La cinta ye producida por [[Joseph M. Schenck]] y por Buster Keaton ta las suyas respectivas productoras ''[[Buster Keaton Productions]]'' y ''[[Joseph M. Schenck Productions]]'', con una [[dirección de fotografía]] de [[Bert Haines]] y [[Devereaux Jennings]] y en l'[[elenco]] d'a cinta participan como actors destacaus Buster Keaton y [[Marion Mack]] como protagonistas, amás de [[Charles Henry Smith]], [[Richard Allen]] u [[Glen Cavender]], entre d'atros. Cal destacar que Buster Keaton en ista cinta estió autor d'o guión, productor, director, [[actor]] y dica qui en fació lo montache.

La cinta estió una apuesta personal de Keaton, qui disenyó una cinta prou luent d'o presupuesto que en ixas envueltas s'adedicaba a una cinta. Amás, qui li facilitó los diners ta la suya realización estió [[Joseph M. Schenck]], qui yera lo chefe de ''[[Metro-Goldwyn-Mayer]]''; en tener la cinta un fracaso en taquilla (nomás recaudó inicialment 500.000 d'os 750.000 [[Dólar estausunidense|dólars]] invertius, encara que plegoron en 1 millón de dólars con os ingresos foranos) Schenk obligó a Keaton a sinyar un alcuerdo prou restrictivo con a ''Metro'', perdendo asinas Keaton la suya independencia como director que dica l'inte heba manteniu. Lo rodache d'a cinta se fació en [[Santa Monica (California)|Santa Monica]] ([[California]]) y en [[Cottage Grove (Oregón)|Cottage Grove]] ([[Oregón]]) y ye ambientada en [[Tennessee]] en os [[anyos 1860]] mientres a [[Guerra Civil estausunidense]].

En [[1954]], en oblidar lo propietario d'o [[copyright]] d'a cinta de fer la tramitación d'a suya renovación, la cinta se convertió en una cinta que fa parte d'o [[dominio publico]] en Estaus Unius.

== Argumento ==
Johnnie Gray treballa en o [[ferrocarril]], en a ''[[Western & Atlantic Railroad]]'', y nomás tien que dos pasions: a suya [[novia]], [[Annabelle Lee]], y la suya [[locomotora]], clamada ''[[The General (locomotora)|The General]]''. Cuan plega en [[Marietta (Cheorchia)|Marietta]] a visitar a la suya novia montau en a suya locomotora, conoix que acaba d'esclatar la [[Guerra Civil d'os Estaus Unius]], y que lo [[chirmán]] y lo [[pai]] d'Annabelle marchan a incorporar-se a las filas d'as tropas d'os [[Estaus Confederaus d'America]]. Ta contentar a Annabelle, Johnnie marcha tamién a alistar-se'n, pero lo desitan en considerar que lo suyo treballo en o ferrocarril ye muito mas important que tener un soldau mas en o frent. En salir de l'oficina d'alistamiento lo pai y lo chirmán d'Annabelle lo claman ta que se lis adhiba a la formación, pero él, que sabe que no l'han acceptau, marcha, deixando-les la impresión de que no ha queriu alistar-se. Como consecuencia, Annabelle li diz a Johnnie que no torne a charrar con ella dica que no porte un [[uniforme]].

Un anyo dimpués, li dicen a Annabelle que su pai ha resultau feriu en una [[batalla]] y Annabelle marcha enta lo norte ta trobar-se con su pai. Sin saber-lo, lo fa en un [[convoy]] conduciu por a locomotora ''The General'', que conduz lo suyo ex-novio. Cuan o tren s'atura en una [[gara]] ta que pasachers y ferroviarios minchen, os espías de l'[[exercito estausunidense]] lideraus por o [[capitán]] Anderson, que yeran asperando, aproveitan ta prener lo tren y robar-lo, ta fer-lo servir como [[transporte]] ta cremar tots os [[puent]]s que trescruce en o suyo camín y asinas impedir l'aprovisionamiento de l'[[exercito confederau]]. Pero Annabelle, que heba puyau en o tren ta mirar en o [[vagón]] d'equipaches, se troba presonera inadvertida d'os nordistas.

Johnnie, qui encara no sabe que Annabelle ye en o tren, lo persigue. En primeras, a piet, y dimpués en [[vagoneta de man]] y en [[bicicleta]] dica plegar en [[Kingston (Cheorchia)|Kingston]], a on contacta con un destacamento sudista. Toz puyan en a locomotora ''[[Texas (locomotora)|Texas]]'' ta perseguir a los nordistas. Tanimientres, los vagons no yeran connectaus a la locootora y, cuan ista marcha, los vagons quedan entazaga con as tropas. Johnnie tarda en parar cuenta de que ye solo en a persecución y ya ye masiau tarde ta tornar a buscar a los soldaus.

Cuan os espías nordistas paran cuenta de que les persigue la ''Texas'' preban de retardar la marcha d'a locomotora perseguidora. Mientres o desmebolique d'a persecución, as tropas confederadas de l'[[exercito de Tennessee]] reblan debant d'as tropas federals y perseguius y perseguidor se troban dezaga d'as linias nordistas. Alavez, os espías paran cuenta de que qui les persigue ye nomás que un solo hombre. En parar los trens, Johnnie marcha a esconder-se en una chicota [[selva]] amanada, chusto en o mesmo momento que prencipia una [[plevia]] intensa.

En chirar as umebras, Johnnie dentra en una casa ta robar bella cosa ta minchar, pero en escuitar rudios s'oculta baixo d'una mesa. Qui dentra en a [[cambra]] ye un grupo d'oficials nordistas y Johnnie escuita cómo explican un ataque sorpresa que son preparando, ataque en o cual lo puent Rock River chuga un papel esencial. Johnnie puet veyer tamién que portan presonera a Annabelle y la enzarran en una cambra. Johnnie consigue noquiar a los vichilants d'Annabelle y liberar-la, y toz dos marchan enta la selva en a plevia. De maitín, deciden marchar enta las linias sudistas ta prevenir-les de l'ataque federal y Johnnie puya a escondidas a Annabelle en un vagón, monta en ''The General'' y marcha enta las linias confederadas, perseguiu ista vez por or soldaus nordistas puyaus en a ''Texas'', habendo-se chirau los papels de perseguius y perseguidors.

== Elenco ==


== Producción ==
En primerías de [[1926]] [[Clyde Bruckman]], un colaborador de Buster Keaton, li charró a iste sobre as [[memorias]] de [[William Pittenger]], un soldau de l'[[exercito estausunidense|exercito federal]] mientres a [[Guerra Civil estausunidense]], que heba publicau en [[1889]] con o títol de ''The Great Locomotive Chase'' y a on explicaba que heba participau en [[1862]] en o ''[[raid d'Andrews]]''. Keaton yera un gran aficionau a los ferrocarrils y heba leyiu o libro, pero pensó que encara que las memorias de Bruckman yeran escritas dende la perspectiva nordista lo publico no acceptaría que se considerase a los confederaus como "los malos d'a cinta" (mai millor dito) y creyó que yera millor fer un cambio de perspectiva ta convertir en protagonistas a los sudistas. Keaton planeyaba filmar la cinta en o mesmo puesto a on s'heban escaiciu los feitos y prebó de logar l'autentica ''[[The General (locomotora)|The General]]'', que en ixas envueltas se conservaba en a ''[[Chattanooga Union Station]]'', una [[gara]] en [[Chattanooga]], estando propiedat d'a ''[[Nashville, Chattanooga and St. Louis Railway]]''. Pero los propietarios d'a locomotora, en conoixer que Keaton quereba rodar una comedia, no acceptoron.

En abril de 1926 Burt Jackson (o cherent de localizacions de Keaton) trobó una redolada en [[Oregón]] a on encara bi heba ferrocarrils y locomotoras antigos en fucionamiento y que consideraba que podeban emplegar-se en a cinta. La ''[[Oregon, Pacific and Eastern Railway]]'' encara teneba en servicio dos locomotoras antigas, que feba servir ta lo [[transporte de mercaderías]], en concreto de [[fusta]] d'as selvas d'Oregón. Jackson mercó las dos locomotoras y dimpués encara mercó una tercera ta emplegar-la en a escena d'o colapso d'o puent.

[[Joseph M. Schenck]], o productor d'a cinta, yera entusiasmau con tot ixo y li concedió finalment a Keaton un presupuesto de 400.000 dólars. Keaton adedicó semanas a estudiar o guión y a preparar escenas, amás de deixar creixer o suyo [[cabello]]. Tamién decidió contractar como actriz protagonista a [[Marion Mack]], qui treballaba como miembro d'as ''[[Sennett Bathing Beauties]]'', un grupo de mesachas que actuaban en grupo en as cintas d'o productor [[Mack Sennett]] en [[trache de banyo]].

== Rodache ==
L'[[elenco]] y l'equipo con o suyo [[equipe]] plegoron en [[Cottage Grove (Oregón)|Cottage Grove]] o [[27 de mayo]] de [[1926]], con 18 [[vagón|vagons]] de mercaderías con [[Canyón|canyons]] d'a guerra civil, vagons de pasachers reconstruyius, [[dilichencia]]s, casas y treballadors, instalando-se en l'Hotel Bartell, amán d'[[Eugene (Oregón)|Eugene]], ta comenzar la construcción d'o [[escenario]] lo 31 de mayo. Dende alavez deixó de funcionar lo servicio regular de ferrocarril en Cottage Grove dica la fin d'o rodache; tanimientres, un tercio d'o presupuesto d'a cinta se gastó en Cottage GRove, en contractando 1.500 d'os suyos habitants.

L'8 de chunio empecipió la filmación propiament dita. Mientres o rodache, en primeras Keaton ignoraba de raso a Marion Mack, qui explicaba que Keaton se relacionaba nomás que con a suya colla, pero dimpués sí que tenioron contacto mas fluyiu. Lo rodache continaba con alegría entre los miembros de l'equipo, que mesmo emplegaban os domingos en chugar a [[béisbol]] contra los habitants d'o lugar, que deciban que Keaton podría haber estau un buen profesional.

La ''[[United Artists]]'' fació un [[comunicau de prensa]] a on explicaba que en ixe momento la cinta teneba 3.000 personas en nomina y se gastaban 400 dólars cada hora. O productor Schenck empecipió a fogar-se con os creixents costes d'a cinta y amás amaneixioron chicots accidents que cada vegada l'incrementaban mas.

O 23 de chulio, Keaton filmó a escena d'o choque de trens en una selva de [[coniferas]] amán de Cottage Grove y Keato convidó a los habitants a presenciar o choque, presentando-se 3.000 u 4.000 habitants, incluyindo-ie 500 miembros d'a [[Guardia Nacional d'Oregón]] que heban participau como extras en escenas de batalla. Ta la filmación, Keaton fació servir 6 camaras, con cuantas tomas. Lo coste total d'a filmación d'a escena estió de 42.000 dólars, la filmación mas cara d'una sola escea de todo lo cine mudo. En rematar a filmación la productora deixó los repuis d'as locomotoras en a [[guilera]] d'o río, repuis que se convertioron en una atracción turistica d'o lugar dica que mientres a [[Segunda Guerra Mundial]] se recuperoron como [[ferrincallo]] ta contribuyir en o esfuezo belico estausunidense.

En filmar unas escenas, esclató un gran [[incendio]] que li costó a la productora 50.000 dólars y que amás fació que o [[6 d'agosto]] s'albandonase lo rodache y l'equipo tornase en [[Los Angeles]] en no poder filmar por o [[fumo]] de l'incendio. dica que no plegoron as plevias a finals d'agosto no podioron tornar a filmar y finalment remató lo rodache o [[16 de setiembre]] y prencipiaba lo proceso d'edición d'a filmación, con a intención d'estrenar la cinta en aviento.

== Critica ==
En estrenar-se la cinta no tenió pas masiau exito de publico, en mesmo no plegar con os 500.000 [[Dólar estausunidense|dólars]] recaudaus inicialment en Estaus Unius, salvando-se lo recaudo nomás que por os ingresos foranos, que equilibroron lo balance. Tanimientres, dende alavez la cinta ha millorau muitismo la suya critica, plegando hue a estar considerada como una d'as millors cintas d'o [[cine estausunidense]].

''The General'' s'estrenó en primeras o [[31 d'aviento]] de [[1926]] en dos chicoz cines de [[Tokio]], en [[Chapón]]. Yera `revisto d'estrenar-la en [[Nueva York]], en [[Estaus Unius]], o [[22 de chinero]] de [[1927]] en o prestichioso ''[[Capitol Theatre de Nueva York|Capitol Theatre]]'', pero s'estaba exhibindo con a-saber-lo d'exito la cinta ''[[Flesh and the Devil]]'' y finalment ''The General'' no s'estrenó so que lo [[5 de febrero]]. En una semana, lo recaudo estió de 50.992 dólars, un recaudo alto u baixo normal, con un recaudo total en Estaus Unius de 474.264 dólars, luent d'os 750.000 dólars que s'hena invertiu.

=== Criticas contemporanias ===
Las primeras criticas estioron francament negativas. Asinas, en ''[[Variety (revista)|Variety]]'' se deciba sobre un teatro a on s'exhibiba que:


[[Mordaunt Hall]], o critico cinematografico d'o ''[[The New York Times]]'', afirmó:


En ''[[Los Angeles Times]]'' se deciba que:


En ''[[Motion Picture Classic]]'' la calificaban de:


En o ''[[New York Herald Tribune]]'' deciban que:


O escritor [[Robert E. Sherwood]] afirmó que:


=== Criticas posteriors ===
Tanimientres la critica posterior ha moficicau muitismo ixas primeras consideracions sobre ''The General'', que hue ye considerada como un d'os grans clasicos d'o [[cine mudo]] y mesmo como una obra mayestra y una d'as mllors cintas d'a [[historia d'o cine]].

Asinas, o [[critico cinematografico]] [[Reino Uniu|britanico]] [[David Robinson]] diz:


Ta lo critico britanico [[Raymond Durgnat]]:


En [[2015]] la critica cinematografica [[Eileen Jones]], en a revista ''[[Jacobin]]'', con una [[ideolochía]] d'[[ezquierda politica]], calificaban a ''The General'' como ''una obra mayestra comica'', pero a la vegada la criticaban por o suyo negacionismo y promoción d'a [[leyenda]] negacionista d'a ''[[Lost Cause of the Confederacy]]'' ("causa perdida d'a Confederación", un tipo de [[negacionismo historico]] consistent en afirmar que la luita d'os [[Estaus Confederaus d'America]] no teneba relación con a luita contra la [[esclavitut]] y estió una luita chusta y heroica).

En a revista ''[[Sight & Sound]]'', que fa una enquesta decenal sobre la [[lista d'as millors cintas]], os criticos clasificoron a ''The General'' en a posición numero 8 en [[1972]] y en a posición 10 en [[1982]], estando en a posición 34 en a lista d'os criticos en [[2012]] y en a posición 75 en a lista d'os directors. En [[2002]] o critico [[Roger Ebert]] incluyó ''The General'' en a 10<sup>ena</sup> posición en a suya lista ''[[The Great Movies]]''.

Ta lo critico espanyol [[Alberto Abuín]]:


Ta lo critico [[Joaquín Juan Penalva]]:


== Mesuras de preservación ==
En [[1989]] a [[Biblioteca d'o Congreso d'os Estaus Unius]] establió lo ''[[National Film Registry]]'' con a misión de seleccionar ta la suya preservación ta lo futuro de cintas con caracteristicas ''culturalment, historica u estetica significativas'' y en ista primera tangada de cintas incluyó ''The General''; coo comparación, atras cintas incorporadas en ixa primera tangada u edición estioron ''[[The Best Years of Our Lives]]'', ''[[Casablanca (cinta)|Casablanca]]'', ''[[Citizen Kane]]'', ''[[Gone with the Wind (cinta)|Gone with the Wind]]'', ''[[Singin' in the Rain]]'', ''[[Snow White and the Seven Dwarfs (cinta de 1937)|Snow White and the Seven Dwarfs]]'', ''[[Star Wars Episode IV: A New Hope]]'', ''[[Sunset Boulevard (cinta)|Sunset Boulevard]]'' u ''[[The Wizard of Oz (cinta de 1939)|The Wizard of Oz]]''.

== Se veiga tamién ==
* [[Cine en 1926]].
* [[Cintas de 1926]].

== Referencias ==


== Vinclos externos ==

*  [https://www.youtube.com/watch?v=PPjwmp5qqm8 ''The General''] en [[YouTube]].
*  [https://www.imdb.com/title/tt0017925/ ''The General''] en [[Internet Movie Database]].
*  [https://www.rottentomatoes.com/m/1008166_general ''The General''] en [[Rotten Tomatoes]].
*  [http://www.tcm.turner.com/title/title.jsp?stid=326469 ''The General''] en [[TCM Movie Database]].
*  [http://www.allmovie.com/movie/vv19340 ''The General''] en [[AllMovie]].
*  /  [http://www.filmaffinity.com/es/film228751.html ''The General''] en [[FilmAffinity]].
*  [https://catalog.afi.com/Catalog/moviedetails/9303 ''The General''] en l' ''[[American Film Institute Catalog]]'' de l**American Film Institute*.
*  [https://web.archive.org/web/20160131211512/http://www.busterkeaton.com/Films/C09_The_General.html *The General*] en a [[International Buster Keaton Society]].
*  [http://www.allocine.fr/film/fichefilm_gen_cfilm=108016.html *The General''] en Allociné.